विलायत पोर्टल : प्राप्त जानकारी के अनुसार बहरैन क्रांति के आध्यात्मिक पेशवा और देश के लोकप्रिय नेता आयतुल्लाह शैख़ ईसा क़ासिम को लंदन भेज दिया गया है । रिपोर्ट के अनुसार दो वर्ष तक खलीफाई गुंडों की नज़रबंदी में रहने के बाद शैख़ ईसा क़ासिम को इलाज के लिए लंदन भेजा गया है, शैख़ ईसा क़ासिम को एयरपोर्ट से सीधा अस्पताल ले जाया गया जहाँ उनका इलाज शुरू कर दिया गया है । एक ओर जहाँ आयतुल्लाह शैख़ ईसा क़ासिम को ट्यूमर के इलाज के लिए लंदन भेजा गया है वहीँ दूसरी ओर बहरैन के हल्कों में यह भी चर्चा है कि शायद आले खलीफा सरकार उन्हें वापस पलटने की इजाज़त न दे, जिसे लेकर आयतुल्लाह क़ासिम के दूत शैख़ दक़्क़ाक़ ने कहा कि अगर आले खलीफा सरकार ने देश के लोकप्रिय नेता के खिलाफ अपनी साज़िशों को जारी रखा तो उन्हें भारी क़ीमत चुकाना होगी । याद रहे कि आले खलीफा तानाशाही ने 2 साल पहले शैख़ ईसा क़ासिम की नागरिकता रद्द करते हुए उन्हें घर पर नज़रंद कर दिया था राजनैतिक विश्लेषकों का कहना है कि बहरैन एयरपोर्ट पर अपने नेता को रुखसत करने आए नागरिकों की शायद यह अपने प्रिय नेता से अंतिम मुलाक़ात हो ।